Sizwe Ndlovu

Sizwe Lawrence Ndlovu (s. 24. syyskuuta 1980 Johannesburg) on eteläafrikkalainen soutaja ja olympiavoittaja. 186 senttimetriä pitkä ja 70 kilogrammaa painava Ndlovu edustaa Mondeor HS RC -seuraa.

Ura 
Ndlovu voitti olympiakultaa kevyessä perämiehettömässä nelosessa vuoden 2012 kesäolympialaisissa Lontoossa. Mitali on Etelä-Afrikan historian ensimmäinen olympiakultamitali soudusta. Ndlovun kanssa joukkueessa soutivat James Thompson, Matthew Brittain ja John Smith. MM-kilpailuihin Ndlovu on osallistunut seitsemän kertaa, parhaana sijoituksenaan kuudes sija vuodelta 2013 kevyestä perämiehettömästä nelosesta.

Lähteet 

Eteläafrikkalaiset soutajat
Vuonna 1980 syntyneet
Elävät henkilöt